# 苏轼的《西江月》系列诗词表达的是什么感情？

来源：网络 作者：风月无边 更新时间：2025-06-03

*中国诗词文化源远流长，博大精深!今天小编给大家整理了苏轼的《西江月》系列诗词的相关内容，不知能否帮助大家拓展一些知识?　　《西江月·闻道双衔凤带》　　闻道双衔凤带，不妨单著鲛绡。夜香知与阿谁烧。怅望水沈烟袅。　　云鬓风前绿卷，玉颜醉里红...*

　　中国诗词文化源远流长，博大精深!今天小编给大家整理了苏轼的《西江月》系列诗词的相关内容，不知能否帮助大家拓展一些知识?

　　《西江月·闻道双衔凤带》

　　闻道双衔凤带，不妨单著鲛绡。夜香知与阿谁烧。怅望水沈烟袅。

　　云鬓风前绿卷，玉颜醉里红潮。莫教空度可怜宵。月与佳人共僚。

　　《西江月·别梦已随流水》

　　别梦已随流水，泪巾犹裛香泉。相如依旧是臞仙。人在瑶台阆苑。

　　花雾萦风缥缈，歌珠滴水清圆。蛾眉新作十分妍。走马归来便面。

　　《西江月·世事一场大梦》

　　世事一场大梦，人生几度秋凉?夜来风叶已鸣廊。看取眉头鬓上。

　　酒贱常愁客少，月明多被云妨。中秋谁与共孤光。把盏凄然北望。

　　《西江月·照野弥弥浅浪》

　　照野弥弥浅浪，横空暧暧微霄。障泥未解玉骢骄。我欲醉眠芳草。

　　可惜一溪明月，莫教踏破琼瑶。解鞍敧枕绿杨桥。杜宇一声春晓。

　　《西江月·点点楼头细雨》

　　点点楼头细雨，重重江外平湖。当年戏马会东徐，今日凄凉南浦。

　　莫恨黄花未吐，且教红粉相扶。酒阑不必看茱萸，俯仰人间今古。

　　《西江月·马趁香微路远》

　　马趁香微路远，沙笼月淡烟斜。渡波清彻映妍华。倒绿枝寒凤挂。

　　挂凤寒枝绿倒，华妍映彻清波。渡斜烟淡月笼沙。远路微香趁马。

　　《西江月·碧雾轻笼两凤》

　　碧雾轻笼两凤，寒烟淡拂双鸦。为谁流睇不归家。错认门前过马。

　　有意偷回笑眼，无言强整衣纱。刘郎一见武陵花。从此春心荡也。

　　《西江月·梅花》

　　玉骨那愁瘴雾，冰姿自有仙风。海仙时遣探芳丛。倒挂绿毛么凤。

　　素面翻嫌粉涴，洗妆不褪唇红。高情已逐晓云空。不与梨花同梦。

　　《西江月·送别》

　　昨夜扁舟京口，今朝马首长安。旧官何物与新官。只有湖山公案。

　　此景百年几变，个中下语千难。使君才气卷波澜。与把新诗判断。

　　《西江月·平山堂》

　　三过平山堂下，半生弹指声中。十年不见老仙翁。壁上龙蛇飞动。

　　欲吊文章太守，仍歌杨柳春风。休言万事转头空。未转头时皆梦。

　　《西江月·茶词》

　　龙焙今年绝品，谷帘自古珍泉。雪芽双井散神仙。苗裔来从北苑。

　　汤发云腴酽白，盏浮花乳轻圆。人间谁敢更争妍。斗取红窗粉面。

　　《西江月·真觉赏瑞香二首》

　　公子眼花乱发，老夫鼻观先通。领巾飘下瑞香风。惊起谪仙春梦。

　　后土祠中玉蕊，蓬莱殿后鞓红。此花清绝更纤秾。把酒何人心动。

　　《西江月·送钱待制》

　　莫叹平原落落，且应去鲁迟迟。与君各记少年时。须信人生如寄。

　　白发千茎相送，深杯百罚休辞。拍浮何用酒为池。我已为君德醉。

　　《西江月·再用前韵戏曹子方》

　　怪此花枝怨泣，托君诗句名通。凭将草木记吴风。继取相如云梦。

　　点笔袖沾醉墨，谤花面有惭红。知君却是为情秾。怕见此花撩动。

　　《西江月·坐客见和复次韵》

　　小院朱阑几曲，重城画鼓三通。更看微月转光风。归去香云入梦。

　　翠袖争浮大白，皂罗半插斜红。灯花零落酒花秾。妙语一时飞动。

　　免责声明：以上内容源自网络，版权归原作者所有，如有侵犯您的原创版权请告知，我们将尽快删除相关内容。

本文档由028GTXX.CN范文网提供，海量范文请访问 https://www.028gtxx.cn